Sekolah Menengah San Min (Persendirian)

Sekolah Menengah San Min (Persendirian) ialah sebuah sekolah menengah persendirian Cina yang diasaskan pada tahun 1929 hasil penggabungan tiga sekolah iaitu Hua Keow, Pei Hua dan Chong Hwa. Pada tahun 1962, sekolah ini berpecah selepas pelaksanaan Laporan Rahman Talib 1961, lalu lahirlah Sekolah Menengah San Min (Suwa).

Sekolah ini terletak di kawasan pinggir Teluk Intan, Perak, di atas tanah seluas 3 hektar. Kawasan sekolah dirancang secara sistematik dengan persekitaran hijau dan tenang, sesuai untuk pembelajaran. Sekolah ini memikul tanggungjawab mendidik serta membentuk generasi kini dan masa depan, selain berperanan menjaga akar budaya Cina.

 Falsafah pendidikan 
Sekolah San Min berpegang kepada ajaran Konfusius yang menekankan tiadanya perbezaan kelas dalam pendidikan. Bahasa pengantar utama ialah Bahasa Mandarin, namun Bahasa Melayu dan Bahasa Inggeris turut diberikan penekanan yang sama.

 Alumni 
Bekas pelajar Sekolah San Min tersebar di seluruh dunia dan menonjol dalam pelbagai bidang. Mereka dihargai, dihormati dan mendapat pengiktirafan dalam masyarakat. Sejak 1999, bilangan pelajar meningkat dengan ketara daripada 177 kepada 948 orang, menjadikan sekolah ini sebagai sebuah institusi bersaiz sederhana.

 Sistem pengajian 
Sekolah ini melaksanakan sistem 3-3, iaitu tiga tahun peringkat menengah rendah dan tiga tahun peringkat menengah atas. Peringkat menengah atas dibahagikan kepada aliran Sains, Perdagangan, Sastera dan Kemahiran Kulinari.

Kategori:Sekolah Menengah Persendirian Cina di Malaysia
Kategori:Sekolah menengah di Perak